CELEX: 32007R1417
Language: ro
Date: 2007-11-28 00:00:00
Title: Regulamentul (CE) nr. 1417/2007 al Comisiei din 28 noiembrie 2007 privind clasificarea anumitor mărfuri în Nomenclatura Combinată

4.12.2007   
            
            
               RO
            
            
               Jurnalul Oficial al Uniunii Europene
            
            
               L 316/4
            
         
      REGULAMENTUL (CE) NR. 1417/2007 AL COMISIEI
   
   din 28 noiembrie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexă trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 1352/2007 al Comisiei (JO L 303, 21.11.2007, p. 3).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 al Consiliului (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Un set pentru înfrumusețarea unghiilor care constă în:
                              
                                           
                                       
                                       
                                          48 de unghii false
                                       
                                    
                                           
                                       
                                       
                                          un mic tub de lipici
                                       
                                    
                                           
                                       
                                       
                                          o pilă de unghii
                                       
                                    
                                           
                                       
                                       
                                          un bețișor pentru manichiură și
                                       
                                    
                                           
                                       
                                       
                                          abțibilduri decorative pentru unghii.
                                       
                                    Unghiile false sunt din plastic turnat și există în diverse mărimi.
                              Setul este destinat vânzării cu amănuntul.
                           
                        
               
                  3926 90 97
               
               
                  Clasificarea e determinată pe baza regulilor generale 1, 3(b) și 6 de interpretare a Nomenclaturii Combinate, precum și pe baza textului codurilor NC 3926, 3926 90 și 3926 90 97.
                  Așa cum sunt prezentate, articolele constituie un set în sensul regulii generale de interpretare 3(b).
                  Acest set nu constă în produse de manichiură de la subpoziția 3304 30 00, deoarece include unghii false care se adaugă pe vârful degetului și nu include niciun preparat pentru manichiură destinat simplei îngrijiri și înfrumusețări a mâinii și a unghiilor naturale (notele explicative la Sistemul armonizat aferente poziției 3304, B).
                  Setul constă în diverse articole și se clasifică la subpoziția 3926 90 97, în conformitate cu materialul plastic al unghiilor false care conferă setului caracterul esențial.
               
            
                  
                              2.
                           
                           
                              Unghii false din plastic turnat
                              Sunt concepute pentru a fi atașate pe unghiile naturale folosind o soluție adezivă acrilică.
                              Sunt prezentate în pachete de 50 de bucăți, de aceeași mărime.
                           
                        
               
                  3926 90 97
               
               
                  Clasificarea e determinată pe baza regulilor generale 1 și 6 de interpretare a Nomenclaturii Combinate, precum și pe baza textului codurilor NC 3926, 3926 90 și 3926 90 97.
                  Produsele nu reprezintă produse de manichiură de la subpoziția 3304 30 00, deoarece presupun adăugarea de vârfuri de unghii lipite pe vârful degetului și nu sunt preparate pentru manichiură destinate simplei îngrijiri și înfrumusețări a mâinii și a unghiilor naturale (notele explicative la Sistemul armonizat aferente poziției 3304, B).
                  În consecință, produsele se clasifică ca alte articole de plastic la subpoziția 3926 90 97, în conformitate cu materialul din care sunt realizate.
               
            
                  
                              3.
                           
                           
                              Soluție adezivă având în compoziție:
                              
                                           
                                       
                                       
                                          Etil cianoacrilat
                                       
                                    
                                           
                                       
                                       
                                          Silice
                                       
                                    
                                           
                                       
                                       
                                          Poli(metacrilat de metil)
                                       
                                    
                                           
                                       
                                       
                                          Calixareni
                                       
                                    
                                           
                                       
                                       
                                          Hidrochinonă
                                       
                                    
                                           
                                       
                                       
                                          Trigliceride.
                                       
                                    Soluția asigură lipirea pe unghiile naturale a unghiilor false din plastic turnat. Se întărește lent pentru a permite modelarea unghiilor false.
                              Soluția este ambalată în mici tuburi prevăzute cu duze pentru o aplicare ușoară și precisă. Greutatea netă nu depășește 1 kg.
                           
                        
               
                  3506 10 00
               
               
                  Clasificarea e determinată pe baza regulilor generale 1 și 6 de interpretare a Nomenclaturii Combinate, precum și pe baza textului codurilor NC 3506 și 3506 10 00.
                  Produsul nu este considerat un preparat de manichiură sau pedichiură de la poziția 3304.
                  Produsul este un adeziv conform termenilor de la poziția 3506.